creek
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Creek er en urfolksgruppe i USA som opprinnelig var bosatt i det nordlige Alabama og Georgia. De kalles også Ochese Creek, etter elven der de først ble påtruffet av europeiske kolonister. I 1990 oppgav creeknasjonens registreringskontor at det var cirka 30 000 creek i USA, hvorav 16 000 holdt til i Oklahoma.
Historikk Etter at creek hadde vært alliert med engelskmennene mot spanierne i kolonitiden, gjorde de opprør i 1813. De amerikanske styrkene slo opprøret ned, og senere ble creekenes områder beslaglagt og innbyggerne overført til Oklahoma. Creek var en av de «fem siviliserte stammer» og det dominerende folket i creek-konføderasjonen. Språket tilhører muskogee-familien i makro-algonkin phylum.På 1700-tallet skal folketallet ha vært cirka 15 000. I det neste århundret innlemmet creek stadig flyktninger fra beslektede folk som appalachee og alabama, og etter hvert også fra andre, blant andre shawnee og natchez og i tillegg en del rømte slaver. Les mer i Store norske leksikon nordamerikanske urfolk amerikanske urfolk USAs historie